b"\n_START_ARTICLE_\nHermann Joseph Muller\n_START_SECTION_\nBiografia\n_START_PARAGRAPH_\nVa n\xc3\xa9ixer el 21 de desembre de 1890 a la ciutat nord-americana de Nova York. Va estudiar medicina a la Universitat de Col\xc3\xbambia, on es llicenci\xc3\xa0 el 1910. Va impartir classes a la Universitat de Texas des de 1920 fins al 1933, on va ser nomenat catedr\xc3\xa0tic de zoologia l'any 1925. Entre 1933 i 1937 va treballar com a genetista a l'Institut de Gen\xc3\xa8tica de Moscou i durant els tres anys seg\xc3\xbcents com investigador associat a l'Institut de Gen\xc3\xa8tica Animal de la Universitat d'Edimburg. Des de 1945 fins al 1964 fou catedr\xc3\xa0tic de zoologia de la Universitat d'Indiana. _NEWLINE_Mor\xc3\xad el 5 d'abril de 1967 a la seva resid\xc3\xa8ncia d'Indianapolis, ciutat situada a l'estat nord-americ\xc3\xa0 d'Indiana.\n_START_SECTION_\nRecerca cient\xc3\xadfica\n_START_PARAGRAPH_\nCol\xc2\xb7laborador de Thomas Hunt Morgan, es va dedicar inicialment a l'estudi dels fen\xc3\xb2mens de combinacions i recombinacions gen\xc3\xa8tiques. Despr\xc3\xa9s de desenvolupar diversos m\xc3\xa8todes per a obtenir una valoraci\xc3\xb3 quantitativa de les mutacions a la Drosophila melanogaster o mosca del vinagre, va descobrir l'any 1927 l'acci\xc3\xb3 mut\xc3\xa0gena dels raigs X sobre les c\xc3\xa8l\xc2\xb7lules. Per aquest treball fou guardonat amb el Premi Nobel de Medicina o Fisiologia l'any 1946._NEWLINE_Membre del Projecte Manhattan per l'elaboraci\xc3\xb3 de la bomba at\xc3\xb2mica, tot i que Muller centr\xc3\xa0 el seu treball al voltant dels efectes mutacionals del radar, l'any 1955 fou un dels onze intel\xc2\xb7lectuals que siganaren el Manifest Russell-Einstein contra l'\xc3\xbas de les armes nuclears.\n_START_SECTION_\nReconeixements\n_START_PARAGRAPH_\nEn honor seu s'anomen\xc3\xa0 el cr\xc3\xa0ter Muller sobre la superf\xc3\xadcie de Mart. La Societat Linneana de Londres el disting\xc3\xad amb la medalla Darwin-Wallace el 1958."